
ΤΕΥΧΟΣ ΔΕΥΤΕΡΟ 


Αρ 


. Φύλλου 1083 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Έγκριση ωρών υπερωριακής απασχόλησης υπαλ¬ 
λήλων που υπηρετούν στην Επιτροπή Προμη¬ 
θειών Υγείας του Υπουργείου Υγείας για το Β'Τρί- 
μηνοτου 2017. 

2 

Έγκριση αναγνώρισης του Ακτινοδιαγνωστικού 
Τμήματος του Γ.Ν.Α. «Γ. ΓΕΝΝΗΜΑΤΑΣ» και του 
Εργαστηρίου Ιατρικής Απεικόνισης της Οργανι¬ 
κής Μονάδας της έδρας Ηράκλειο ΠΑ.Γ.Ν.Η. του 
ΠΑ.Γ.Ν.Η. - Γ.Ν. «ΒΕΝΙΖΕΛΕΙΟ», ως εκπαιδευτικά 
κέντρα πλήρους εξειδίκευσης στην Επεμβατική 
Ακτινολογία. 

3 

Καθορισμός εργασίας Πέραν της Υποχρεωτικής 
του Προσωπικού της Διεύθυνσης Οικονομικών 
Υπηρεσιών του Υπουργείου Μεταναστευτικής Πο¬ 
λιτικής για το έτος 2017. 

4 

Προκήρυξη θέσεων, διαδικασία επιλογής και 
περιοδική αξιολόγηση Ειδικού Εκπαιδευτικού 
Προσωπικού (Ε.Ε.Π.), Εργαστηριακού Διδακτικού 
Προσωπικού (Ε.ΔΙ.Π.) και Ειδικού Τεχνικού Εργα¬ 
στηριακού Προσωπικού (Ε.Τ.Ε.Π.) του Πανεπιστη¬ 
μίου Δυτικής Μακεδονίας σύμφωνα με την παρ. 
10 του άρθρου 27 του ν. 4386/2016. 

5 

Διαπίστωση μεταφοράς οργανικών θέσεων από 
την Ε.Π.ΑΣ Βοηθών Νοσηλευτών του Κρατικού 
Θεραπευτηρίου - Γενικού Νοσοκομείου - Κ.Υ. Λέ- 
ρου στο αντίστοιχο ΔΙΕΚ Βοηθών Νοσηλευτικής 
Τραυματολογίας. 


ΑΠΟΦΑΣΕΙΣ 

Αριθμ. 1142 _ (1) 

Έγκριση ωρών υπερωριακής απασχόλησης 
υπαλλήλων που υπηρετούν στην Επιτροπή Προ¬ 
μηθειών Υγείας του Υπουργείου Υγείας για το Β' 
Τρίμηνο του 2017. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις: 

α.Του ν. 1558/1985 (ΦΕΚ 137/85/Α') όπως τροποποι¬ 
ήθηκε με το π.δ. 63/1998 (ΦΕΚ 98/22-4-2005/Α') «Κω¬ 
δικοποίηση της Νομοθεσίας για την Κυβέρνηση και τα 
Κυβερνητικά Όργανα» και τις διατάξεις του π.δ. 95/2000 
(Φ.Ε.Κ. 76/2000) «Οργανισμός του Υπουργείου Υγείας 
και Πρόνοιας». 

β.Του ν. 3329/2005 (ΦΕΚ 81 /4-4-2005/Α') «Εθνικό Σύ¬ 
στημα Υγείας και Κοινωνικής Αλληλεγγύης και λοιπές 
διατάξεις». 

γ.Του ν. 3580/2007, «Προμήθειες Φορέων εποπτευο- 
μένων από το Υπουργείο Υγείας και Κοινωνικής Αλλη¬ 
λεγγύης και άλλες διατάξεις», (ΦΕΚ Α' 134/18-06-2007). 

δ. Του άρθρου 14 του ν. 4052/1-3-2012 (ΦΕΚ 41/τ.Α7 
1-3-2012) νόμος αρμοδιότητας Υπουργείων Υγείας και 
Κοινωνικής Αλληλεγγύης και Εργασίας και Κοινωνικής 
Ασφάλισης για εφαρμογή του νόμου «Έγκριση των 
Σχεδίων Συμβάσεων Χρηματοδοτικής Διευκόλυνσης 
μεταξύ του Ευρωπαϊκού Ταμείου Χρηματοπιστωτικής 
Σταθερότητας (Ε.Τ.Χ.Σ.), της Ελληνικής Δημοκρατίας και 
της Τράπεζας της Ελλάδος, του Σχεδίου του Μνημονίου 
Συνεννόησης μεταξύ της Ελληνικής Δημοκρατίας, της 

Ευρωπαϊκής Επιτροπής και της Τράπεζας της Ελλάδος 
και άλλες επείγουσες διατάξεις για τη μείωση του δη¬ 
μοσίου χρέους και τη διάσωση της εθνικής οικονομίας» 
και άλλες διατάξεις. 

ε. Του άρθρου 20 του ν. 4354/2015 (ΦΕΚ 176/ 
16-12-2015/Α') «Διαχείριση των μη εξυπηρετούμενων 
δανείων, μισθολογικές ρυθμίσεις και άλλες επείγουσες 
διατάξεις εφαρμογής της συμφωνίας δημοσιονομικών 
στόχων και διαρθρωτικών μεταρρυθμίσεων». 

στ. Του π.δ. 106/2014 (ΦΕΚ 173/τ.Α'/28-08-2014) «Ορ¬ 
γανισμός του Υπουργείου Υγείας». 

ζ.Του π.δ. 73/2015 (ΦΕΚ 116/τ.Α'/23-09-2015) «Διορι¬ 
σμός Αντιπροέδρου της Κυβέρνησης Υπουργών, Ανα¬ 
πληρωτών Υπουργών και Υφυπουργών». 

2. Την υπ'αριθμ. πρωτ. Α1 Β/Γ.Π.οικ. 61123/11-08-2015 
υπουργική απόφαση (ΦΕΚ 572/τ.ΥΟΔΔ/11-08-2015), 
«περί Διορισμού μελών στην Επιτροπής Προμηθειών 
Υγείας». 

3. Το γεγονός ότι από τις διατάξεις της παρούσας 
απόφασης προκαλείται δαπάνη ύψους έως και πέντε 
χιλιάδων ευρώ (5.000,00 €), η οποία θα καλυφθεί από τις 
πιστώσεις του προϋπολογισμού της Επιτροπής Προμη¬ 
θειών Υγείας Οικονομικού Έτους 2017, Φορέας 240 - ΚΑΕ 
0511 [υπ'αριθμ. Β3αγ/οικ.17314/6-03-2017 απόφαση 
ανάληψης και δέσμευσης πίστωσης από τον Φ.240-ΚΑΕ 
0511 (ΩΩ2Σ465ΦΥΟ-ΔΥΑ)]. 

4. Την ανάγκη υπερωριακής απασχόλησης των υπαλ¬ 
λήλων που υπηρετούν στην Επιτροπή Προμηθειών 
Υγείας του Υπουργείου Υγείας, λόγω των αυξημένων 
υπηρεσιακών αναγκών, αποφασίζουμε: 

Την έγκριση υπερωριακής απασχόλησης έως και δέκα 
πέντε (15) μονίμων υπαλλήλων που απασχολούνται στην 
Επιτροπή Προμηθειών Υγείας για το Β'τρίμηνοτου 2017. 

Οι ανωτέρω υπάλληλοι θα εργασθούν υπερωριακά μέ¬ 
χρι και εννιακόσιες (900) ώρες συνολικά. Η υπερωριακή 
απογευματινή εργασία δεν θα υπερβαίνει τις είκοσι (20) 
ώρες ανά υπάλληλο μηνιαίως και θα πραγματοποιείται 
από Δευτέρα έως Παρασκευή μετά το πέρας του κανο¬ 
νικού ωραρίου εργασίας. 

Η απασχόληση των παραπάνω υπαλλήλων κρίνεται 
αναγκαία: 

1. για την εύρυθμη λειτουργία της Υπηρεσίας, λόγω 
των αυξημένων λειτουργικών αναγκών της, 

2. για την οργάνωση και υποστήριξη των λειτουργιών 
και υπηρεσιών που προβλέπονται από το ν. 3580/2007, 
όπως τροποποιήθηκε και ισχύει με τις διατάξεις των 
ν. 3846/2010 και ν. 3867/2010, 

3. για την ολοκλήρωση των αναγκαίων εργασιών που 
πρέπει να πραγματοποιηθούν άμεσα εντός του Β'Τρι¬ 
μήνου του 2017 και δεν καθίσταται δυνατό εντός του 
ωραρίου εργασίας τους. 

Συνοπτικά, η ακολουθούμενη διαδικασία για την 
έγκριση και τον έλεγχο των υπερωριών έχει ως εξής: 
α) σε περίπτωση που υπάρχουν αυξημένες υπηρεσια¬ 
κές ανάγκες, πραγματοποιείται η σύσταση συνεργείου 
υπερωριακής απασχόλησης στην αρχή κάθε μήνα, με 
απόφαση Προέδρου, β) η καθημερινή καταγραφή και 
τήρηση των ωρών υπερωριακής εργασίας των υπαλλή¬ 
λων υποστηρίζεται μηχανογραφικά από ειδική εφαρ¬ 


μογή ωρομέτρησης, η οποία παρακολουθείται και 
ελέγχεται από την Γραμματεία της Επιτροπής, με στόχο 
τον έλεγχο της πραγματοποίησης των υπερωριών και 
γ) κάθε μήνα εκτυπώνεται κατάσταση υπερωριών του 
προηγούμενου μήνα, όπως έχουν καταγραφεί από το 
ηλεκτρονικό σύστημα ωρομέτρησης παρουσιών και 
βάσει αυτής της κατάστασης συντάσσεται η βεβαίωση 
των υπερωριών και η έγκριση καταβολής τους από την 
Πρόεδρο της Ε.Π.Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2017 

Ο Υπουργός 

ΑΝΔΡΕΑΣ ΞΑΝΘΟΣ 


Αριθμ. Γ4β/Γ.Π. 35429 (2) 

Έγκριση αναγνώρισης του Ακτινοδιαγνωστικού 
Τμήματος του Γ.Ν.Α. «Γ. ΓΕΝΝΗΜΑΤΑΣ» και του 
Εργαστηρίου Ιατρικής Απεικόνισης της Οργανι¬ 
κής Μονάδας της έδρας Ηράκλειο ΠΑ.Γ.Ν.Η. του 
ΠΑ.Γ.Ν.Η. - Γ.Ν. «ΒΕΝΙΖΕΛΕΙΟ», ως εκπαιδευτικά 
κέντρα πλήρους εξειδίκευσης στην Επεμβατική 
Ακτινολογία. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

Ι.Τις διατάξεις: 

α) Του άρθρου 6 του ν.δ. 3366/1955 (ΦΕΚ 258/τ.Α') 
«Περί ασκήσεωςτου ιατρικού επαγγέλματος και ιατρικών 
ειδικοτήτων και άλλων τινών διατάξεων». 

β) Του άρθρου 3 του ν. 1278/1982 (ΦΕΚ 105/τ.Α7 
31-8-1982) «Για σύσταση Κεντρικού Συμβουλίου Υγείας», 
όπως επαναφέρθηκαν σε ισχύ με τις διατάξεις του άρ¬ 
θρου 1 του ν. 2194/1994 (ΦΕΚ 34/τ.Α') «Αποκατάσταση 
του Εθνικού Συστήματος Υγείας και άλλες διατάξεις», 
όπως ισχύει. 

γ) Του άρθρου 31 του ν. 1397/1983 «Εθνικό Σύστημα 
Υγείας» (ΦΕΚ 143/Α/1983), όπως ισχύει. 

δ) Της παρ. 2 του άρθρου 20 του ν. 2519/1997 
(ΦΕΚ 165/τ.Α') «Ανάπτυξη και εκσυγχρονισμός του Εθνι¬ 
κού Συστήματος Υγείας, οργάνωση των υγειονομικών 
υπηρεσιών, ρυθμίσεις για το φάρμακο και άλλες διατά¬ 
ξεις». 

ε) Του π.δ. 106/2014 (ΦΕΚ 173/τ.Α728-8-2014) «Οργα¬ 
νισμός του Υπουργείου Υγείας», όπως ισχύει. 

στ) Του π.δ. 73/2015 (ΦΕΚ 116/τ.Α723-9-2015) «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών», όπως ισχύει. 

2. Την αριθμ. Υ4α/οικ. 122815/21-12-2012 (ΦΕΚ 
3507/31-12-2012) υπουργική απόφαση «Οργανισμός 
του Γενικού Νοσοκομείου Αθηνών "Γ. ΓΕΝΝΗΜΑΤΑΣ"». 

3. Την αριθμ. Υ25/2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Υγείας Παύλο Πολάκη» (ΦΕΚ 2144/τ.Β76-10-2015). 

4. Την αριθμ. Αΐβ/Γ.Π. οικ. 4161/19-1-2017 (ΦΕΚ Β' 
95) υπουργική απόφαση «Μεταβίβαση αρμοδιοτήτων 

και του δικαιώματος υπογραφής εγγράφων “Με εντο¬ 
λή Αναπληρωτή Υπουργού” στο Γενικό Γραμματέα του 
Υπουργείου Υγείας». 

5. Τη με αριθμ. 5 απόφαση της 260ης/10-2-2017 Συ¬ 
νεδρίασης της Ολομέλειας του Κεντρικού Συμβουλίου 
Υγείας (ΚΕ.Σ.Υ.). 

6. Τα αριθμ. πρωτ. 27195/4-11-2015 και 21469/5-5-2016 
έγγραφα της 1 ης Υγειονομικής Περιφέρειας Αττικής και 
το αριθμ. πρωτ. 9019/4-7-2016 έγγραφο της 7ης Υγειο¬ 
νομικής Περιφέρειας Κρήτης. 

7. Το γεγονός ότι, από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Κυρώνεται η ανωτέρω (5) σχετική γνωμοδότηση του 
ΚΕ.Σ.Υ. σύμφωνα με την οποία, το Ακτινοδιαγνωστικό 
Τμήμα του Γενικού Νοσοκομείου Αθηνών «Γ. ΓΕΝΝΗ- 
ΜΑΤΑΣ» και το Εργαστήριο Ιατρικής Απεικόνισης της 
Οργανικής Μονάδας της έδρας Ηράκλειο ΠΑ.Γ.Ν.Η. του 
ΠΑ.Γ.Ν.Η. - Γ.Ν. «ΒΕΝΙΖΕΛΕΙΟ», αναγνωρίζονται ως Εκ¬ 
παιδευτικά Κέντρα Πλήρους Εξειδίκευσης (δύο -2- έτη) 
στην Επεμβατική Ακτινολογία, σύμφωνα με το άρθρο 3 
της υπ' αριθμ. Υ7α/Γ.Π.οικ.28799/21 -3-2012 (ΦΕΚ 1020/ 
τ.Β'/3-4-2012) υπουργικής απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2017 

Ο Αναπληρωτής Υπουργός 

ΠΑΥΛΟΣ ΠΟΛΑΚΗΣ 


Αριθμ. 8499/2017 (3) 

Καθορισμός εργασίας Πέραν της Υποχρεωτικής 
του Προσωπικού της Διεύθυνσης Οικονομικών 
Υπηρεσιών του Υπουργείου Μεταναστευτικής 
Πολιτικής για το έτος 2017. 

Ο ΥΠΟΥΡΓΟΣ ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α. του άρθρου 69Γ του ν. 4270/2014 «Αρχές δημοσιο¬ 
νομικής διαχείρισης και εποπτείας (ενσωμάτωση της 
Οδηγίας 2011/85/ΕΕ) - δημόσιο λογιστικό και άλλες δια¬ 
τάξεις» (Α' 143), όπως αυτό προστέθη κε με την παρ. 24 του 
άρθρου 10 του ν. 4337/2015 (Α' 129) και συμπληρώθηκε 
με την παρ. 4 του άρθρου 58 του ν. 4438/2016 (Α' 220), 
β. του άρθρου 20 του ν. 4354/2015 (Α' 176), 
γ. του ν. 4375/2016 «Οργάνωση και λειτουργία 
Υπηρεσίας Ασύλου, Αρχής Προσφυγών, Υπηρεσίας 
Υποδοχής και Ταυτοποίησης, σύσταση Γενικής Γραμ¬ 
ματείας Υποδοχής, προσαρμογή της Ελληνικής Νο¬ 
μοθεσίας προς τις διατάξεις της Οδηγίας 2013/32/ΕΕ 
του Ευρωπαϊκού Κοινοβουλίου και του Συμβουλίου 
"σχετικά με τις κοινές διαδικασίες για τη χορήγηση 
και ανάκληση του καθεστώτος διεθνούς προστασίας 
(αναδιατύπωση)" (Ε 180/29.6.2013), διατάξεις για την 
εργασία δικαιούχων διεθνούς προστασίας και άλλες 
διατάξεις.» (Α'51), 


δ. του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116), 

ε. του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής, και Υπουργείου Ψηφιακής Πολιτικής, Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208), 

στ. του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

2. Την με αριθμ. 42336 απόφαση (ΦΕΚ 52 τ.Β'/ 
18-01-2017) με θέμα: «Μεταφορά και αναδιάρθρωση 
οργανικών μονάδων οικονομικού ενδιαφέροντος του 
Υπουργείου Μεταναστευτικής Πολιτικής, και κατανομή 
αρμοδιοτήτων του άρθρου 69Γ του ν. 4270/2014 στις 
οργανικές μονάδες της Διεύθυνσης Οικονομικών Υπη¬ 
ρεσιών Μεταναστευτικής Πολιτικής». 

3. Το γεγονός ότι, από την παρούσα απόφαση προ- 
καλείται δαπάνη ύψους 21.000€ περίπου για το έτος 
2017 που θα καλυφθεί από την πίστωση του ΚΑΕ 0511 
«Αποζημίωση για υπερωριακή εργασία» οικονομικού 
έτους 2017. 

4. Το γεγονός ότι, υπό τις νέες διευρυμένες αρμοδιό¬ 
τητες της Γενικής Διεύθυνσης Οικονομικών Υπηρεσιών 
(ΓΔΟΥ) απαιτείται από το προσωπικό της αποτελούμενο 
από δεκαέξι (16) υπαλλήλους να εργάζεται υπό έκτακτες 
συνθήκες πέραν της ημερήσιας απασχόλησης, ώστε να 
αποκρίνεται αποτελεσματικά στο συνολικό της έργο, 
αποφασίζουμε: 

1. Εγκρίνουμε την καθυπέρβαση του υποχρεωτικού 
ωραρίου απασχόληση (απογευματινή εργασία) των 
δεκαέξι (16) υπαλλήλων που υπηρετούν το παρόν διά¬ 
στημα, στην Γενική Διεύθυνση Οικονομικών Υπηρεσιών 
του Υπουργείου Μεταναστευτικής Πολιτικής και συνδρά¬ 
μουν στο έργο του, για τους λόγους που αναφέρονται 
στο στοιχείο 4 του προοιμίου της παρούσης απόφασης 
για το έτος 2017. 

2. Ο ανωτέρω αριθμός των υπαλλήλων μπορεί να αυ¬ 
ξηθεί ή να μειωθεί με αντίστοιχη μείωση ή αύξηση του 
αριθμού των ωρών ανά υπάλληλο χωρίς όμως ο συνολι¬ 
κός αριθμός των ωρών να υπερβεί τις 120 ώρες ανά υπάλ¬ 
ληλο το εξάμηνο. Η υπερωριακή εργασία θα παρέχεται 
κατά τις ώρες από 15:00 μέχρι 22:00. Υπεύθυνοι για την 
παρακολούθηση ορίζονται οι Προϊστάμενοι των Διευ¬ 
θύνσεων οι οποίοι θα βεβαιώνουν την πραγματοποίηση 
των υπερωριών και την εκτέλεση του αντίστοιχου έργου. 

Η απόφαση αυτή ισχύει από την ημερομηνία δημο¬ 
σίευσης στην Εφημερίδα της Κυβερνήσεως και μέχρι 
31-12-2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2017 

Ο Υπουργός 

ΙΩΑΝΝΗΣ ΜΟΥΖΑΛΑΣ 

Αριθμ. απόφ. 3781 (4) 

Προκήρυξη θέσεων, διαδικασία επιλογής και 
περιοδική αξιολόγηση Ειδικού Εκπαιδευτικού 
Προσωπικού (Ε.Ε.Π.), Εργαστηριακού Διδακτι¬ 
κού Προσωπικού (Ε.ΔΙ.Π.) και Ειδικού Τεχνικού 
Εργαστηριακού Προσωπικού (Ε.Τ.Ε.Π.) του Πανε¬ 
πιστημίου Δυτικής Μακεδονίας σύμφωνα με την 
παρ. 10 του άρθρου 27 του ν. 4386/2016. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ 
(Συνεδρίαση 31/01-03-2017) 

Έχοντας υπόψη: 

1. Τις διατάξεις του π.δ. 92/2003 (Φ.Ε.Κ. 83/2003 τ.Α') 
«Ίδρυση Πανεπιστημίου Δυτικής Μακεδονίας». 

2. Την υπ' αριθμ. 134881 α/ΒΙ /23-12-2003 υπουργική 
απόφαση (Φ.Ε.Κ. 1975/2003τ.Β') «ΜεταφοράΤμημάτων 
του Αριστοτελείου Πανεπιστημίου Θεσσαλονίκης στο 
Πανεπιστήμιο Δυτικής Μακεδονίας». 

3. Το π.δ. 72/2013 (Φ.Ε.Κ. 119/2013 τ.Α') «Μετονομασία 
Τμήματος, συγχώνευση Τμήματος και ίδρυση-συγκρό- 
τηση και ανασυγκρότηση Σχολών στο Πανεπιστήμιο 
Δυτικής Μακεδονίας». 

4. Την Προεδρική πράξη του Πανεπιστημίου Δυτικής 
Μακεδονίας αριθμ. 2691/05-03-2015 (Φ.Ε.Κ. 152/2015 
τ.ΥΟΔΔ) διορισμού Πρύτανη στο Πανεπιστήμιο Δυτικής 
Μακεδονίας. 

5. Τις διατάξεις του π.δ. 147/2009 (ΦΕΚ189/2009 τ.Α'). 

6. Τις διατάξεις της παραγράφου 10 του άρθρου 27 
του ν. 4386/2016 (ΦΕΚ 83/2016 τ.Α') «Ρυθμίσεις για την 
έρευνα και άλλες διατάξεις». 

7. Τις διατάξεις των παραγράφων 1, 2, 3, 4 και 5 του 
άρθρου 29 του ν. 4009/2011 (ΦΕΚ 195/2011 τ.Α') «Δομή, 
λειτουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων» 
όπως τροποποιήθηκαν και ισχύουν. 

8. Την αριθμ. πρωτ. 126603/Ζ2/29-07-2016 (ΑΔΑ: 
Ω73Λ4653ΠΣ-Ψ6Θ) εγκύκλιο του Υπουργείου Παιδείας, 
Έρευνας και Θρησκευμάτων, «Οδηγίες σχετικά με την 
υλοποίηση και την εφαρμογή των περιεχομένων στο 
άρθρο 27 και στο άρθρο 64 του ν. 4386/2016 (ΦΕΚ Α'83) 
"Ρυθμίσεις για την έρευνα και άλλες διατάξεις"που αφο¬ 
ρούν στις κατηγορίες προσωπικού Ε.Ε.Π., Ε.ΔΙ.Π., και 
Ε.Τ.Ε.Π.». 

9. Το γεγονός ότι δεν έχει δημοσιευθεί ο Οργανισμός 
του Πανεπιστημίου Δυτικής Μακεδονίας σύμφωνα με 
το άρθρο 5 του ν. 4009/2011. 

10. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Προκήρυξη- Δικαιολογητικά 

1. Η πρόσληψη προσωπικού θέσεων Ειδικού Εκπαιδευ¬ 
τικού Προσωπικού (Ε.Ε.Π.), Εργαστηριακού Διδακτικού 
Προσωπικού (Ε.ΔΙ.Π.) και Ειδικού Τεχνικού Εργαστηρι¬ 
ακού Προσωπικού (Ε.Τ.Ε.Π.) γίνεται από τον Πρύτανη 
με ανοιχτή διαδικασία, μετά από έλεγχο νομιμότητας, 
έπειτα από πρόταση της Συνέλευσης του Τμήματος ή 


της Γενικής Συνέλευσης της Σχολής ή της Συγκλήτου, 
ανάλογα με την ακαδημαϊκή μονάδα στην οποία ανήκει 
η θέση. Εφόσον υπάρχουν Τομείς, αρχική προϋπόθεση 
για την προκήρυξη είναι η σχετική εισήγηση της Γενικής 
Συνέλευσης του οικείου Τομέα προς το οικείο Τμήμα. 
Η εισήγηση ή η πρόταση για την προκήρυξη της θέσης 
πρέπει να είναι πλήρως αιτιολογημένη ως προς την ανα¬ 
γκαιότητά της, την κατηγορία, το γνωστικό αντικείμενο 
και τα τυπικά προσόντα που απαιτούνται για την κάλυψή 
της. 

2. Η ανωτέρω προκήρυξη δημοσιεύεται στην Εφη¬ 
μερίδα της Κυβερνήσεως. Το Ίδρυμα ανακοινώνει με 
έγγραφο του στον ημερήσιο τύπο όπως ο νόμος ορί¬ 
ζει, την προκήρυξη της θέσης, με προθεσμία υποβολής 
των υποψηφιοτήτων τουλάχιστον τριάντα (30) ημέρες 
από την ημερομηνία της τελευταίας δημοσίευσης της 
ανακοίνωσης. Η ανακοίνωση γίνεται σε 3 εφημερίδες 
πανελλήνιας κυκλοφορίας, κοινοποιείται σε όλα τα Α.Ε.Ι. 
και Ερευνητικά Κέντρα της χώρας καθώς και σε συναφείς 
με το αντικείμενο της θέσης επιστημονικούς φορείς, και 
αναρτάται στους δικτυακούς τόπους της οικείας ακαδη¬ 
μαϊκής μονάδας και του Ιδρύματος. 

Στην προκήρυξη καθορίζονται: 

α) Η κατηγορία προσωπικού, η εισαγωγική κατά κατη¬ 
γορία (Π.Ε. ήΤ.Ε.) βαθμίδα,το αντικείμενο και η ακαδημα¬ 
ϊκή μονάδα στην οποία ανήκει η προκηρυσσόμενη θέση. 

β) Τα τυπικά προσόντα που σύμφωνα με τις κείμενες 
διατάξεις απαιτούνται για την κατάληψη της προκη- 
ρυσσόμενης θέσης, τα δικαιολογητικά που απαιτείται 
να υποβληθούν από τους υποψηφίους, η αποκλειστική 
προθεσμία για την υποβολή των σχετικών αιτήσεων και 
δικαιολογητικών, ο τρόπος και η διαδικασία πλήρωσης 
της θέσης και κάθε άλλη λεπτομέρεια που κρίνεται απα¬ 
ραίτητη για την πλήρη ενημέρωση των υποψηφίων. 

3. Οι αιτήσεις και τα σχετικά νόμιμα δικαιολογητικά 
υποβάλλονται στη γραμματεία της αρμόδιας ακαδη¬ 
μαϊκής μονάδας από τους ενδιαφερομένους μέσα στην 
αποκλειστική προθεσμία που ορίζεται στην προκήρυξη. 
Απολύτως απαραίτητα δικαιολογητικά υποβαλλόμενα 
μαζί με την αίτηση είναι: 

α) Αντίγραφο των πτυχίων και των λοιπών τίτλων 
σπουδών. Σε περίπτωση έκδοσης των πτυχίων και των 
τίτλων σπουδών από Α.Ε.Ι. του εξωτερικού, πρέπει να 
υποβάλλονται και οι σχετικές βεβαιώσεις ισοτιμίας από 
το Δ.Ο.Α.Τ.Α.Π. (ή ΔΙ.Κ.Α.Τ.Σ.Α.) ή αντίγραφο της αίτησης 
για αναγνώριση της ισοτιμίας, με υποχρέωση προσκό¬ 
μισης της βεβαίωσης ισοτιμίας το αργότερο κατά τον 
χρόνο της κρίσης. 

β) Βιογραφικό σημείωμα. 

γ) Άλλα δικαιολογητικά τα οποία ορίζονται στην προ¬ 
κήρυξη ως απαραιτήτως συνυποβαλλόμενα με την αί¬ 
τηση. 

Η αίτηση πρέπει να αναφέρει όλα τα συνημμένα έγ¬ 
γραφα και δικαιολογητικά.Το βιογραφικό σημείωμα και 
τα δικαιολογητικά πρέπει να φέρουν αρίθμηση και να εί¬ 
ναι τοποθετημένα μέσα σε ειδικό φάκελο.Τα ξενόγλωσ¬ 
σα δικαιολογητικά πρέπει να συνοδεύονται από νόμιμες 
μεταφράσεις. Αντίγραφο της διδακτορικής διατριβής ή 
της διπλωματικής εργασίας, εφόσον πρόκειται για με- 

ταπτυχιακό τίτλο σπουδών, υποβάλλεται σε ηλεκτρο¬ 
νική μορφή ή άλλο μέσο αποθήκευσης) και σε ένα 
αντίτυπο σε έντυπη μορφή, το οποίο θα βρίσκεται στη 
Γραμματεία της αρμόδιας ακαδημαϊκής μονάδας και θα 
είναι στη διάθεση όλων των μελών της Επιτροπής Επιλο¬ 
γής. Συμπλήρωση των δικαιολογητικών της προκήρυξης 
μετά την κατάθεση και πρωτοκόλληση των αιτήσεων 
υποψηφιότητας, επιτρέπεται μόνο αν πρόκειται για δια- 
σαφηνιστικά στοιχεία που ζητήθηκαν συμπληρωματικά 
από την οικεία εισηγητική επιτροπή και αφορούν σε δι- 
καιολογητικά που κατατέθηκαν εμπρόθεσμα. 

4. Μέσα σε δέκα πέντε (15) ημέρες από τη λήξη της 
προθεσμίας υποβολής των σχετικών αιτήσεων, η γραμ¬ 
ματεία της αρμόδιας ακαδημαϊκής μονάδας στην οποία 
υποβλήθηκαν οι αιτήσεις καταγράφει σε σχετικό πίνακα 
κατά αλφαβητική σειρά τα ονοματεπώνυμα των υπο¬ 
ψηφίων και τα προσκομισθέντα δικαιολογητικά τους 
όπως αυτά προκύπτουν από τις σχετικές αιτήσεις των 
υποψηφίων και τον διαβιβάζει μαζί με τον φάκελο κάθε 
υποψηφίου στην εισηγητική επιτροπή του άρθρου 2 του 
παρόντος. 

Άρθρο 2 

Εισηγητική Επιτροπή 

1. Μέσα σε δεκαπέντε (15) ημέρες από την εκπνοή 
της προθεσμίας υποβολής των αιτήσεων των υποψηφί¬ 
ων, συγκροτείται με απόφαση του αρμόδιου συλλογι¬ 
κού οργάνου ανάλογα με την ακαδημαϊκή μονάδα που 
προκήρυξε τη θέση, τριμελής εισηγητική επιτροπή, η 
οποία αποτελείται α) από τον Πρόεδρο του Τμήματος 
ή τον Κοσμήτορα ή τον Πρύτανη, β) από ένα καθηγη¬ 
τή ή λέκτορα του ιδίου ή συγγενέστερου γνωστικού 
αντικειμένου με αυτό της προκηρυχθείσας θέσης και 
γ) από ένα μέλος της ίδιας κατηγορίας προσωπικού, το 
οποίο ανήκει στο οικείο Τμήμα ή Σχολή ή Εκπαιδευτικό 
ίδρυμα και είναι του ιδίου ή συγγενέστερου γνωστικού 
αντικειμένου με αυτό της προκηρυχθείσας θέσης. Αν δεν 
υπηρετεί μέλος αυτής της κατηγορίας προσωπικού στο 
ίδρυμα, τότε η επιτροπή συμπληρώνεται με μέλος της 
ίδιας κατηγορίας προσωπικού άλλου ιδρύματος, με ίδιο 
ή συγγενές γνωστικό αντικείμενο με αυτό της προκηρυ¬ 
χθείσας θέσης. Σε περίπτωση που δεν είναι δυνατόν να 
ορισθεί ή δεν ορισθεί εντός διαστήματος σαράντα (40) 
ημερών το μέλος της κατηγορίας Ε.Ε.Π., Ε.ΔΙ.Π. ή Ε.Τ.Ε.Π., 
τότε στη συγκρότηση της επιτροπής μετέχει αντ'αυτού, 
τρίτος καθηγητής ή λέκτορας, εφόσον ανήκει στο ίδιο ή 
συγγενέστερο αντικείμενο με αυτό της προκηρυχθείσας 
θέσης. 

2. Η ανωτέρω εισηγητική επιτροπή μέσα σε αποκλει¬ 
στική προθεσμία τριάντα (30) ημερών από τον ορισμό 
της, υποβάλλει στο αντίστοιχο συλλογικό όργανο γρα¬ 
πτή εισηγητική έκθεση στην οποία περιλαμβάνονται: 

α) Πίνακας των υποψηφίων με αλφαβητική σειρά, στον 
οποίο καταγράφονται τα τυπικά τους προσόντα. 

β) Αναλυτική παρουσίαση και αξιολόγηση των υποψη¬ 
φίων με βάση την ουσιαστική κρίση της επιτροπής για το 
βαθμό ανταπόκρισης τους στα κατά νόμο απαιτούμενα 
προσόντα, καθώς και στους όρους της προκήρυξης. 

γ) Αξιολογική κατάταξη των υποψηφίων. 


Η ανωτέρω εισηγητική έκθεση επιδίδεται και στους 
υποψηφίους δια της οικείας γραμματείας με αποδεικτικό 
παραλαβής ή ενημέρωσης, εντός πέντε (5) ημερών από 
την κατάθεσή της. Οι υποψήφιοι μπορούν να υποβά¬ 
λουν σχετικό υπόμνημα προς το αρμόδιο όργανο που 
προκήρυξε τη θέση, εντός πέντε (5) ημερών από την 
ημερομηνία κοινοποίησης της εισηγητικής έκθεσης. Αν 
παρέλθουν άπρακτες οι προθεσμίες για την υποβολή 
τόσο της γραπτής εισηγητικής έκθεσης της ανωτέρω 
επιτροπής όσο και των σχετικών υπομνημάτων των υπο¬ 
ψηφίων, η διαδικασία συνεχίζεται χωρίς αυτά. 

Άρθρο 3 

Διαδικασία Επιλογής 

1. Μέσα σε αποκλειστική προθεσμία δέκα πέντε (15) 
ημερών από την υποβολή της γραπτής εισηγητικής έκ¬ 
θεσης της τριμελούς εισηγητικής επιτροπής ή μετά την 
άπρακτη πάροδο της σχετικής προθεσμίας της παρ. 2 
του άρθρου 2 του παρόντος, συνέρχεται το αρμόδιο 
συλλογικό όργανο για να αποφασίσει για την πλήρωση 
της θέσης, το οποίο ανάλογα με τη μονάδα που προκή¬ 
ρυξε τη θέση είναι η Συνέλευση τουΤμήματος ή η Γενική 
Συνέλευση της Σχολής ή η Σύγκλητος του Ιδρύματος, 
ύστερα από πρόσκληση του Προέδρου του Τμήματος 
ή του Κοσμήτορα της Σχολής ή του Πρύτανη αντίστοιχα. 

Στο όργανο αυτό συμμετέχουν όλοι οι καθηγητές και 
οι λέκτορες και όλα τα μόνιμα μέλη της ίδιας κατηγορίας 
προσωπικού (Ε.Ε.Π., Ε.ΔΙ.Π. και Ε.Τ.Ε.Π.) του οργάνου, κα¬ 
θώς και τρία μέλη της αντίστοιχης κατηγορίας του ιδίου 
ή συγγενέστερου γνωστικού αντικειμένου με αυτό της 
προκηρυχθείσας θέσης και τα οποία υπηρετούν στη μο¬ 
νάδα αυτή.Τα τρία αυτά μέλη στα οποία συμπεριλαμβά- 
νεται και το μέλος που συμμετείχε στην εισηγητική επι¬ 
τροπή, ορίζονται με απόφαση του αρμόδιου οργάνου. Αν 
στην ακαδημαϊκή μονάδα υπηρετούν λιγότερα από τρία 
μέλη, ο αριθμός των μελών του αρμόδιου για την πλή¬ 
ρωση της θέσης συλλογικού οργάνου, συμπληρώνεται 
με μέλη των ιδίου κλάδου και του ιδίου ή συγγενέστερου 
γνωστικού αντικειμένου με αυτό της προκηρυχθείσας 
θέσης, από άλλη ακαδημαϊκή μονάδα του ιδρύματος. 
Αν δεν υπάρχουν δεν γίνεται συμπλήρωση. 

2. Το αρμόδιο όργανο, προκειμένου να προβεί σε ου¬ 
σιαστική αξιολόγηση των υποψηφίων, λαμβάνει υπόψη 
του όλα τα στοιχεία των φακέλων τους, τη γραπτή ει¬ 
σηγητική έκθεση της τριμελούς εισηγητικής επιτροπής, 
καθώς και τα υπομνήματα που τυχόν υποβλήθηκαν προς 
αυτήν από τους υποψηφίους. 

Διαπιστώνει ποιοι από αυτούς έχουν τα τυπικά προ¬ 
σόντα και προϋποθέσεις που προβλέπονται για την 
προκηρυχθείσα θέση, αποκλείει από την κρίση όσους 
δεν κατέχουν τα ανωτέρω τυπικά προσόντα και στη 
συνέχεια προβαίνει στην αξιολογική κρίση όλων των 
λοιπών υποψηφίων. 

Με απόφαση του ιδίου οργάνου, είναι δυνατή η πρό¬ 
σκληση των υποψηφίων στη συνεδρίαση, προκειμένου 
να αναπτύξουν προφορικά τις σχετικές απόψεις τους και 
να απαντήσουν σε σχετικές ερωτήσεις των μελών του 
οργάνου. Οι υποψήφιοι σε κάθε περίπτωση αποχωρούν 
πριν από την έναρξη της συζήτησης. 

3. Για την επιλογή ενός υποψηφίου απαιτείται η από¬ 
λυτη υπέρ αυτού πλειοψηφία των παρόντων μελών του 
συνεδριάζοντος οργάνου. Στην περίπτωση που κανείς 
από τους υποψηφίους δεν συγκέντρωσε απόλυτη πλει¬ 
οψηφία, τότε επαναλαμβάνεται η ψηφοφορία για την 
επιλογή ενός εκ των δύο υποψηφίων που πλειοψήφησαν 
κατά την προηγούμενη ψηφοφορία. Σε κάθε περίπτω¬ 
ση ισοψηφίας υπερισχύει η ψήφος του προεδρεύοντος 
του οικείου οργάνου. Οι λευκές ψήφοι και οι αποχές δεν 
προσμετρώνται στο αποτέλεσμα της ψηφοφορίας. Οσοι 
έδωσαν λευκή ψήφο ή απείχαν σε μία ψηφοφορία δεν 
υπολογίζονται στον αριθμό των παρόντων, χωρίς αυτό 
να έχει καμία επίπτωση σε θέματα απαρτίας. Υποδεικνύ¬ 
εται, επίσης, με χωριστή ψηφοφορία ο δεύτερος καταλ¬ 
ληλότερος υποψήφιος, εφόσον υπάρχει. 

Οι εργασίες του αρμόδιου για την επιλογή οργάνου, 
ολοκληρώνονται με τη σύνταξη σχετικού πρακτικού το 
οποίο υποβάλλεται μαζί με το φάκελο της υπό πλήρωσης 
θέσης στον Πρύτανη του οικείου Πανεπιστημίου εντός 
αποκλειστικής προθεσμίας δέκα (10) ημερών από τη 
λήψη της σχετικής απόφασης. Ο υποψήφιος που τελι¬ 
κά επιλέγεται για την προκηρυχθείσα θέση, διορίζεται, 
έπειτα από έλεγχο νομιμότητας, με σχετική πράξη του 
οικείου Πρύτανη που εκδίδεται εντός αποκλειστικής 
προθεσμίας ενός (1) μηνός από την κοινοποίηση του 
σχετικού πρακτικού και δημοσιεύεται στην Εφημερίδα 
της Κυβερνήσεως. 

Άρθρο 4 

Προϋποθέσεις 

Τα προσόντα και οι προϋποθέσεις για την πλήρωση 
θέσεων Ε.Ε.Π., Ε.ΔΙ.Π. και Ε.Τ.Ε.Π., καθορίζονται στις πα¬ 
ραγράφους 1 γ, 2γ και 3γτου άρθρου 29 του ν. 4009/2011 
όπως έχουν τροποποιηθεί και ισχύουν. 

Άρθρο 5 

Περιοδική Αξιολόγηση Ε.Ε.Π., Ε.ΔΙ.Π., Ε.Τ.Ε.Π. 

Ι.Τα μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π. 
και εφόσον ανήκουν στην καταληκτική βαθμίδα, αξιο¬ 
λογούνται κάθε πενταετία με βάση την ποιότητα και 
ποσότητα του παρεχομένου έργου τους. Για τη συμπλή¬ 
ρωση της πενταετίας δεν λαμβάνεται υπόψη ο χρόνος 
που διανύθηκε σε άδεια άνευ αποδοχών. Η αξιολόγηση 
πραγματοποιείται από επιτροπή που ορίζει η Συνέλευση 
του Τμήματος ή η Γενική Συνέλευση της Σχολής ή η Σύ¬ 
γκλητος του οικείου Ιδρύματος, ανάλογα με τη μονάδα 
στην οποία ανήκει ο αξιολογούμενος, αποτελούμενη 
από δύο Καθηγητές και ένα μέλος της κατηγορίας προ¬ 
σωπικού στην οποία υπάγεται ο αξιολογούμενος, ίδιας 
βαθμίδας και ιδίου ή συναφούς γνωστικού αντικειμένου. 
Σε περίπτωση που δεν υπάρχει τέτοιο μέλος, τότε το 
τρίτο μέλος της επιτροπής είναι μέλος της κατηγορίας 
προσωπικού στην οποία υπάγεται ο αξιολογούμενος, 
ίδιας βαθμίδας, του οικείου ΑΕΙ. 

2. Η αξιολόγηση στηρίζεται ιδίως σε έκθεση δραστη¬ 
ριοτήτων για την παρελθούσα πενταετία και έκθεση 
προγραμματισμού για την επόμενη πενταετία, βάσει της 
οποίας γίνεται η επόμενη αξιολόγηση του προσωπικού 
των ανωτέρω κατηγοριών. Οι εκθέσεις που αναφέρονται 


στο προηγούμενο εδάφιο συντάσσονται από τον αξιολο¬ 
γούμενο. Κατά τη διάρκεια της πενταετίας ο αξιολογού¬ 
μενος έχει τη δυνατότητα να τροποποιήσει την έκθεση 
προγραμματισμού και να ενημερώσει σχετικά την ακα¬ 
δημαϊκή μονάδα στην οποία ανήκει. Για την αξιολόγηση 
συντάσσεται έκθεση στην οποία λαμβάνεται υπόψη και 
η αξιολόγηση από τους φοιτητές του διδακτικού έργου, 
εφόσον υπάρχει. 

3. Τα μέλη των παραπάνω κατηγοριών των οποίων η 
αξιολόγηση είναι αρνητική, επαναξιολογούνται εντός 
διετίας από την αρνητική αξιολόγηση. 

4. Αν κατά την αξιολόγηση προκύψουν στοιχεία για 
παραμέληση των υπηρεσιακών καθηκόντων ή τη δι- 
άπραξη άλλου πειθαρχικού παραπτώματος, ο Πρόε¬ 
δρος του Τμήματος ή ο Κοσμήτορας υποχρεούται να 
ενημερώσει τον Πρύτανη, ο οποίος προβαίνει στις πει¬ 
θαρχικές ενέργειες που προβλέπονται από τις σχετικές 
διατάξεις. 

5. Προβλέπονται επιβραβεύσεις με την μορφή βρα¬ 
βείων και πρόσθετων παροχών από ίδιους πόρους του 
Ιδρύματος στα μέλη των ανωτέρω κατηγοριών που 
έχουν λάβει θετική αξιολόγηση. 

α) Βραβείο διδασκαλίας σύμφωνα με την αξιολόγηση 
της διδακτικής τους ικανότητας από τους φοιτητές. 

β) Βραβείο έρευνας που με συγκεκριμένο ερευνητι¬ 
κό επίτευγμα συνέβαλαν σημαντικά στην ανάδειξη του 
Ιδρύματος. 

γ) Δαπάνες συμμετοχής σε εξέχοντα επιστημονικά 
συνέδρια από πόρους του Ιδρύματος. 

δ) Στην περίπτωση επαναλαμβανόμενων και εξαιρε¬ 
τικά θετικών αξιολογήσεων τα μέλη μπορούν να προτα- 
θούν για θέσεις ευθύνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 16 Μαρτίου 2017 

Ο Πρύτανης 

ΑΝΤΩΝΙΟΣ ΤΟΥΡΛΙΔΑΚΗΣ 


Αριθμ. 1520 _ (5) 

Διαπίστωση μεταφοράς οργανικών θέσεων από 
την Ε.Π.ΑΣ Βοηθών Νοσηλευτών του Κρατικού 
Θεραπευτηρίου - Γενικού Νοσοκομείου - Κ.Υ. Λε¬ 
ρού στο αντίστοιχο ΔΙΕΚ Βοηθών Νοσηλευτικής 
Τ ραυματολογίας. 

Η ΔΙΟΙΚΗΤΡΙΑΤΟΥ ΚΡΑΤΙΚΟΥ ΘΕΡΑΠΕΥΤΗΡΙΟΥ - 
ΓΕΝΙΚΟΥ ΝΟΣΟΚΟΜΕΙΟΥ - Κ.Υ. ΛΕΡΟΥ 

Έχοντας υπόψη: 

1. Τις διατάξεις του άρθρου 7 του ν. 3329/2005 
(ΦΕΚ 81/τ.Α704-04-2005) όπως αντικαταστάθηκαν με 
το άρθρο 8 παράγραφος 1, του ν. 3868/2010 (ΦΕΚ 129/ 
τ.Α703-08-2010). 

2. Τοπ.δ. 60/1991 «Σύσταση ΜέσηςΤεχνικής Επαγγελ¬ 
ματικής Νοσηλευτικής Σχολής στο Κρατικό Θεραπευ¬ 
τήριο - Κ.Υ. Λέρου και έγκριση του Οργανισμού αυτής 
(ΦΕΚ 28/τ.Α704-03-1991) στο άρθρο 11 του οποίου 

αναφέρονται οι συνιστώμενες οργανικές θέσεις της Σχολής: Τέσσερις (4) θέσεις ΠΕΙ 4, πέντε (5) θέσεις ΠΕΙ 7 και 
πέντε (5) ΠΕΙ 8 Εκπαιδευτικών». 

3. Την με αριθμ. Υ7β οικ. 4289 σχετ.4033/12-07-2000 κοινή υπουργική απόφαση «Μετατροπή Τεχνικών Επαγ¬ 
γελματικών νοσηλευτικών Σχολών σεΤΕΕ Α' κύκλου Βοηθών Νοσηλευτών σε Επαγγελματικές Σχολές (ΕΠΑΣ)» (ΦΕΚ 
676/τ.Β'/2007). 

4. Την αριθμ. 185/ 05-01-2012 απόφαση Διοικητή «Διαπίστωση αυτοδίκαιης κατάργησης κενών οργανικών θέ¬ 
σεων πολιτικού προσωπικού με σχέση εργασίας δημοσίου δίκαιου της ΕΠΑΣ του Κρατικού Θεραπευτηρίου - Κ.Υ. 
Λέρου της παρ. 1 του άρθρου 33 του ν. 4024/2011 (ΦΕΚ 226 Α') που δημοσιεύθηκε στο ΦΕΚ 533/01-03-2012 τ.Β' 
και σύμφωνα με την οποία καταργούνται δυο (2) οργανικές θέσεις κατηγορίας και κλάδου ΠΕ 18 Εκπαιδευτικών. 

5. Την με αριθμ. Υ7β/Γ.Π. 2168/18-04-2013 κοινή υπουργική απόφαση «Κατάργηση και διατήρηση κενών οργανικών 
θέσεων μόνιμου προσωπικού των ΕΠΑΣ Βοηθών Νοσηλευτών Νοσοκομείων της 2ης ΥΠΕ Πειραιώς και Αιγαίου κατ' 
εφαρμογή των διατάξεων της παρ. 1 α του άρθρου 33 του ν. 4024/2011, όπως ισχύει» (ΦΕΚ 1030/τ.Β 725-04-2013), με 
την οποία καταργήθηκαν δυο (2) οργανικές θέσεις κατηγορίας και κλάδου ΠΕΙ 4 Εκπαιδευτικών, τρεις (3) οργανικές 
θέσεις κατηγορίας και κλάδου ΠΕΙ 7 Εκπαιδευτικών, μια (1) οργανική θέση κατηγορίας και κλάδου ΤΕ-Επιμελητών 
και τέσσερις (4) οργανικές θέσεις κατηγορίας και κλάδου ΔΕ-Επιμελητών. 

6. Τις διατάξεις του ν. 4186/2013 «Αναδιοργάνωση της Δευτεροβάθμιας Εκπαίδευσης και λοιπές διατάξεις» (ΦΕΚ 
193/τ.Α'/17-09-2013) όπως τροποποιήθηκε και ισχύει. 

7. Τη με αριθμ. Γ4α/ΓΠ.24571/08-07-2015 απόφαση του αναπληρωτή Υπουργού (ΦΕΚ 1553/23-07-2015 τ.Β') 
«τροποποίηση και συμπλήρωση της αριθμ. Γ4α/Γ.Π. 12972/2015(ΦΕΚ 1038/03-07-2015 τ.Β'), ίδρυση Δημοσίων 
Ινστιτούτων Επαγγελματικής κατάρτισης (Δ.Ι.Ε.Κ.) Υπουργείου Υγείας». 

8. Την με αριθμ. Γ4α/Γ.Π. 12972/22-05-2015 απόφαση του Αναπληρωτή Υπουργού Υγείας «Ίδρυση Δημόσιων Ιν¬ 
στιτούτων Επαγγελματικής Κατάρτισης (Δ.Ι.Ε.Κ.) αρμοδιότητας Υπουργείου Υγείας» (ΦΕΚ 1038/τ.Β'/03-06-2015) 
με την οποία ιδρύθηκε στο Κρατικό Θεραπευτήριο - Γενικό Νοσοκομείο - Κ.Υ. Λέρου Δ.Ι.Ε.Κ. του ν. 4186/2013, της 
ειδικότητας Βοηθός Νοσηλευτικής Τραυματολογίας και υπό την εποπτεία και τον έλεγχο του Υπουργείου Υγείας. 

9. Τις διατάξεις της παραγράφου 3 του άρθρου 51 του ν. 4384/2016 «Αγροτικοί Συνεταιρισμοί, μορφές συλλογικής 
οργάνωσηςτου αγροτικού χώρου και άλλες διατάξεις» (ΦΕΚ 78/τ.Α'/26-04-2016), η οποία αντικατέστησε το άρθρο 
58 του ν. 4316/2014 (ΦΕΚ 270/τ.Α7 24-12-2014). 

ΙΟ.Την με αριθμ. Γ4α/ΓΠ.55004/15/13-6-2016 κοινή υπουργική απόφαση «Ρύθμιση θεμάτων που αφορούν την 
οργάνωση, τη λειτουργία, το προσωπικό καθώς και κάθε αναγκαία λεπτομέρεια που αφορά τα Δημόσια Ινστιτούτα 
Επαγγελματικής Κατάρτισης (Δ.Ι.Ε.Κ.) του ν. 4186/2013, αρμοδιότητας Υπουργείου Υγείας, διαπιστώνουμε: 

Την αυτοδίκαιη μεταφορά και ένταξη των οργανικών θέσεων της ΕΠΑΣ Βοηθών Νοσηλευτών του Κρατικού 
Θεραπευτηρίου - Γενικού Νοσοκομείου - Κ.Υ. Λέρου στο Δ.Ι.Ε.Κ. της ειδικότητας Βοηθός Νοσηλευτικής Τραυματο¬ 
λογίας του ν. 4186/2013, αρμοδιότητας του Υπουργείου Υγείας παράρτημα του Κρατικού Θεραπευτηρίου - Γενικού 
Νοσοκομείου - Κ.Υ. Λέρου όπως αυτές αποτυπώνονται στον παρακάτω πίνακα: 


ΚΑΤΗΓΟΡΙΑ 

ΚΛΑΔΟΣ 

ΑΡΙΘΜΟΣ ΟΡΓΑΝΙΚΩΝ 
ΘΕΣΕΩΝ 

ΥΠΗΡΕΤΟΥΝΤΕΣ 

ΚΕΝΕΣ 

ΘΕΣΕΙΣ 

ΠΕ 18 

Εκπαιδευτικών 

3 

3 

0 

ΠΕ 14 

Εκπαιδευτικών 

2 

0 

2 

ΕΚΠΑΙΔΕΥΤΙΚΟ 

ΠΡΟΣΩΠΙΚΟ ΠΟΥ ΥΗΡΕΤΕΙ 

ΟΝΟΜΑΤΕΠΩΝΥΜΟ 

ΠΑΤΡΩΝΥΜΟ 

ΚΛΑΔΟΣ 

ΒΑΘΜΟΣ 

ΓΚΟΥΓΚΟΥΛΟΠΟΥΛΟΥ ΕΙΡΗΝΗ 

ΤΟΥ ΧΡΗΣΤΟΥ 

ΠΕ 18 

Εκπαιδευτικών 

Α' 

ΓΙΑΝΝΑΚΟΥ ΜΑΡΙΑ 

ΤΟΥ ΓΕΩΡΓΙΟΥ 

ΠΕ 18 

Εκπαιδευτικών 

Α' 

ΚΥΠΡΑΙΟΥ ΧΡΥΣΟΒΑΛΑΝΤΩ 

ΤΟΥ ΣΤΑΜΑΤΗ 

ΠΕ 18 

Εκπαιδευτικών 

Α' 


Η ισχύς των παραπάνω ανατρέχει στις 15-09-2015 όπως ορίζεται από τις κείμενες διατάξεις. 
Η απόφαση αυτή να δημοσιευθεί στην Εφημερίδα της Κυβερνήσεως. 


Λέρος, 16 Φεβρουάριου 2017 
Η Διοικήτρια 
ΛΗΔΑ-ΕΛΕΝΗ ΣΑΡΙΚΑ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























